Josha Frey
Dr Josha Frey (* 18. Merz 1959 z Haidelberg; aigetli Josef Frey) isch e dytsche Sozialpedagog un Bolitiker (Bindnis 90/Di Griene). Syter anne 2011 isch er Abgordnete im Landdag vu Bade-Wirttebärg.

Uusbildig un Beruef 
Dr Josha Frey isch z Schwarzach ufgwachse un het z Mosbach Abitur gmacht. Vu 1980 bis 1985 het er an dr Katholische Fachhochschuel fir Sozialwäse z Fryburg Sozialwissenschafte studiert. Noch em Abschluss as Diplom-Sozialpedagog het er vu 1985 bis 1987 bim Caritasverband fir dr Ortenaukrais, vu 1987 bis 1994 in verschidene Drogehilfsyyrichtige z Basel un vu 1994 bis 2001 im kantonale Jugendamt Basel gschafft. Vu 2001 bis 2009 isch er Beufdraite fir Suchtprävention im Kanton Basel-Stadt un derno vu 2010 bis 2011 Laiter vu dr Koordinationsstell Freiwilligenarbet vum Kanton Basel-Stadt gsii.

Bolitischi Laufbahn 
Vu 1990 bis 1994 un wider vu 1999 bis 2004 isch dr Josha Frey Mitglid im Kraisvorstand vum griene Kraisverband im Landkrais Löörech gsii. Vu 1993 bis 1999 isch er Mitglid im Stadtrot vu Löörech gsii. Anne 1994 isch er in dr Kraisdag vum Landkrais Löörech gwehlt wore, wun er bis 1999 Mitglid isch. Vu 2004 bis 2011 isch er wider Mitglid vum Kraisdag gsii un in däre Zyt au Vorsitzer vu dr Griene-Fraktion.

Bi dr Landdagswahl z Bade-Wirttebärg 2011 isch er iber s Zwaitmandat im Landdagswahlkrais Löörech in dr Landdag vu Bade-Wirttebärg gwehlt wore. Dert isch er Mitglid im Sozialuusschuss. Dr Frey isch sucht- un europabolitische Sprecher vu syre Fraktion.

Sunschtigs Engaschmänt 
 Bresidänt vum Euro-Institut Kehl
 Mitglid im Dytsche Rote Chryz
 Mitglid in dr Interessengemeinschaft Velo im Landkreis Lörrach e. V. (IG Velo)
 Mitglid im Bund für Umwelt und Naturschutz Deutschland (BUND)
 Mitglid im Förderverein Suchtklinik Haus Weitenau
 Mitglid vum Stiftigsrot vu dr Stiftung für Entwicklungszusammenarbeit
 Mitglid im Oberrheinrat
 Mitglied im Toto-Lotto Kuratorium

Persenligs 
Dr Josha Frey isch ghyrote un läbt mit syre Frau un em Suhn z Löörech. Är ghert dr Katholische Chilchen aa.

Weblink 
 
 Internetpresänz vum Josha Frey
 
 Facebookeintrag Josha Frey
 Profilsyte bi dr Griene-Landdagsfraktion
 

Dütsche Parlamentarier
Mitglid vu Bündnis-90/Die-Grünen
Dütsche
Maa
Läbigi Person